L 238/94
LV
Eiropas Savienības Oficiālais Vēstnesis
27.9.2023.
KOMISIJAS ĪSTENOŠANAS REGULA (ES) 2023/2057 (2023. gada 26. septembris), ar ko attiecībā uz statusa “brīvs no slimības” apstiprināšanu vai atsaukšanu konkrētām dalībvalstīm vai to zonām noteiktu sarakstā norādītu slimību un noteiktu sarakstā norādītu slimību izskaušanas programmu apstiprināšanas sakarā groza Īstenošanas regulas (ES) 2021/620 VII un VIII pielikumu (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 31. panta 3. punktu un 36. panta 4. punktu, tā kā: (1)
Regula (ES) 2016/429 attiecībā uz slimībām, kas saskaņā ar tās 5. panta 1. punktu norādītas sarakstā, noteic slimībspecifiskus noteikumus un paredz, kā šie noteikumi dažādām sarakstā norādītu slimību kategorijām ir jāpiemēro.
Regula (ES) 2016/429 paredz, ka dalībvalstīm attiecībā uz sarakstā norādītajām slimībām, kas minētas tās 9. panta 1. punkta b) apakšpunktā, ir jāizveido obligātas izskaušanas programmas, bet attiecībā uz sarakstā norādītajām slimībām, kas minētas tās 9. panta 1. punkta c) apakšpunktā – fakultatīvas izskaušanas programmas, un ka šādas programmas jāapstiprina Komisijai.
Minētā regula arī noteic, ka attiecībā uz noteiktām sarakstā norādītajām slimībām, kas minētas tās 9. panta 1. punkta b) un c) apakšpunktā, dalībvalstu vai to zonu vai nodalījumu statusu “brīva no slimības” apstiprina vai atsauc Komisija.
(2)
Regulu (ES) 2016/429 papildina Komisijas Deleģētā regula (ES) 2020/689 (2), kas nosaka kritērijus, kādi dalībvalstīm vai to zonām vai nodalījumiem jāizpilda, lai tām piešķirtu, saglabātu, apturētu un atsauktu statusu “brīva no slimības”, un prasības, kuras dalībvalstīm vai to zonām vai nodalījumiem jāievēro attiecībā uz obligāto vai fakultatīvo izskaušanas programmu apstiprināšanu.
(3)
Komisijas Īstenošanas regula (ES) 2021/620 (3) noteic īstenošanas noteikumus, kas attiecībā uz sarakstā norādītajām dzīvnieku slimībām, kuras minētas Regulas (ES) 2016/429 9. panta 1. punkta a), b) un c) apakšpunktā, jāievēro, piešķirot statusu “brīvs no slimības” un “neveic vakcināciju” noteiktām dalībvalstīm vai to zonām vai nodalījumiem un apstiprinot minēto sarakstā norādīto slimību izskaušanas programmas.
Konkrētāk, tās pielikumos ir norādītas tās dalībvalstis vai to zonas vai nodalījumi, kam ir statuss “brīvs no slimības”, kā arī pašreizējās, jau apstiprinātās obligātās vai fakultatīvās izskaušanas programmas.
Tā kā dažu slimību epidemioloģiskā situācija mainās, daži Īstenošanas regulas (ES) 2021/620 pielikumi ir jāgroza, lai sarakstā iekļautu jaunas no slimības brīvas dalībvalstis vai to zonas un apstiprinātu dažas Komisijai iesniegtas obligātās vai fakultatīvās izskaušanas programmas.
(4)
Attiecībā uz BVD Vācija ir iesniegusi Komisijai informāciju, kas liecina, ka Deleģētajā regulā (ES) 2020/689 paredzētie nosacījumi statusa “brīva no BVD” atzīšanai ir izpildīti visā Bavārijas federālās zemes teritorijā, lielākajā daļā Lejassaksijas federālās zemes teritorijas, izņemot Cuxhaven, Göttingen, Northeim, Oldenburg un Stade reģionus, lielākajā daļā Ziemeļreinas-Vestfālenes federālās zemes teritorijas, izņemot Borkenas, Gütersloh, Höxter, Kleve un Paderborn reģionus, un lielākajā daļā Šlēsvigas-Holšteinas federālās zemes teritorijas, izņemot Rendsburg-Eckernförde
(1) OV L 84, 31.3.2016., 1. lpp. (2) Komisijas Deleģētā regula (ES) 2020/689 (2019. gada 17. decembris), ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429 (OV L 174, 3.6.2020., 211. lpp.).
(3) Komisijas Īstenošanas regula (ES) 2021/620 (2021. gada 15. aprīlis), ar ko nosaka noteikumus par Eiropas Parlamenta un Padomes Regulas (ES) 2016/429 piemērošanu saistībā ar statusa “brīvs no slimības” un “neveic vakcināciju” apstiprināšanu noteiktām dalībvalstīm vai to zonām vai nodalījumiem attiecībā uz noteiktām sarakstā norādītām slimībām, kā arī apstiprina šo sarakstā norādīto slimību izskaušanas programmas (OV L 131, 16.4.2021., 78. lpp.).